หุ้น3ก.พ.ปิดเช้าบวก 1.80 จุด
ดัชนีหุ้นช่วงเช้าปิดที่ระดับ 979.64 จุด เพิ่มขึ้น 1.80 จุด(+0.18%) มูลค่าการซื้อขาย 8,676.70 ล้านบาทแกว่งตัวในกรอบแคบ-วอลุ่มบางนักลงทุนหยุดช่วงตรุษจีน
3 ก.พ. 2554

ดัชนีหุ้นช่วงเช้าปิดที่ระดับ 979.64 จุด เพิ่มขึ้น 1.80 จุด(+0.18%) มูลค่าการซื้อขาย 8,676.70 ล้านบาทแกว่งตัวในกรอบแคบ-วอลุ่มบางนักลงทุนหยุดช่วงตรุษจีน
นักวิเคราะห์ฯเผยตลาดหุ้นไทยเช้านี้แกว่งตัวในกรอบแคบ บรรยากาศโดยรวมค่อนข้างเงียบเหงา วอลุ่มเบาบาง เนื่องจากติดช่วงเทศกาลตรุษจีน ขณะที่ตลาดต่างประเทศไม่ค่อยเปลี่ยนแปลง เมื่อคืนนี้ตลาดสหรัฐฯก็ทรงตัว ด้านตลาดภูมิภาคที่เปิดทำการส่วนใหญ่ปรับลงเล็กน้อย แม้เหตุการณ์ในประเทศอียิปต์จะรุนแรงขึ้น แต่การที่ตัวเลขเศรษฐกิจของสหรัฐฯช่วงนี้ออกมาค่อนข้างดีจึงช่วยพยุงตลาดฯ ช่วงบ่ายตลาดฯเคลื่อนไหวกรอบแคบในแดนบวก พร้อมให้แนวรับ 975 จุด แนวต้าน 980 และ 990 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 979.64 จุด เพิ่มขึ้น 1.80 จุด(+0.18%) มูลค่าการซื้อขาย 8,676.70 ล้านบาท
การซื้อขายหุ้นช่วงเช้าวันนี้ ดัชนีหุ้นไทยเปิดตลาดฯมาแกว่งตัวในแดนลบเล็กน้อย จากนั้นก็กลับขึ้นมาในแดนบวก โดยแตะจุดสูงสุดของช่วงเช้าที่ 983.20 จุด และแตะจุดต่ำสุดของช่วงเช้าที่ระดับ 977.22 จุด     
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้แกว่งตัวในกรอบแคบ บรรยากาศโดยรวมค่อนข้างเงียบเหงา ปริมาณการซื้อขายเป็นไปอย่างเบาบาง เนื่องจากนักลงทุนหยุดช่วงเทศกาลตรุษจีน
ด้านตลาดฯ ต่างประเทศส่วนใหญ่ไม่ค่อยเปลี่ยนแปลง แม้สถานการณ์ในประเทศอียิปต์จะมีแนวโน้มรุนแรงขึ้น แต่การที่ตัวเลขเศรษฐกิจของสหรัฐฯช่วงนี้ออกมาค่อนข้างดีจึงเป็นตัวช่วยหนุน อย่างตลาดสหรัฐฯเมื่อคืนนี้ก็ทรงตัว ส่วนตลาดภูมิภาคส่วนใหญ่ปิดทำการ ที่เปิดก็ปรับลดลงเล็กน้อย
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงเคลื่อนไหวกรอบแคบในแดนบวกพร้อมให้แนวรับ 975 จุด แนวต้าน 980 และ 990 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
IVL     มูลค่าการซื้อขาย 1,762.97 ล้านบาท ปิดที่  41.75 บาท เพิ่มขึ้น 2.25 บาท  
PTT     มูลค่าการซื้อขาย   481.01 ล้านบาท ปิดที่ 344.00 บาท ราคาไม่เปลี่ยนแปลง
PTTAR   มูลค่าการซื้อขาย   431.69 ล้านบาท ปิดที่  38.25 บาท เพิ่มขึ้น 0.25 บาท
PTTEP   มูลค่าการซื้อขาย   431.39 ล้านบาท ปิดที่ 168.00 บาท เพิ่มขึ้น 1.00 บาท  
PTTCH   มูลค่าการซื้อขาย   427.25 ล้านบาท ปิดที่ 145.00 บาท ลดลง  1.00 บาท